Jabarkan Kedermawanan dari Sam Concepcion dalam bahasa melayu

Pada Oktober 2008, Concepcion dilantik oleh Jabatan Pelajaran Filipina sebagai Suri Teladan dan Jurucakap Remaja. Sebagai Duta Pendidikannya, Concepcion ditugaskan dengan jelajah sekolah seluruh negara, digelar, SAMa-SAMa sa Eskwela, yang bertujuan menggalakkan para pelajar di segenak pelosok negara untuk mengutamakan pelajaran mereka ketika mencapai aspirasi mereka. Bekas Setiausaha Pelajaran, Jesli Lapus meminta Concepcion untuk memberi inspirasi kepada remaja Filipina untuk melihat bagaimana pendidikan dapat memperbaiki diri sendiri. Dia menyatakan, "Kita perlukan seseorang seperti Sam untuk mengingatkan para remaja bahawa pendidikan dapat dinikmati dan dapat membawa kita lebih dekat dengan impian kita...". Sebagai seorang jurucakap, Concepcion meneraju kempen-kempen dan menganjurkan kesedaran-kesedaran ko-kurikulum menerusi projek "SAMa SAMa sa Eskwela" dan aktiviti-aktiviti lain. Dia berhasil melawat 50 buah sekolah dan 100,000 orang pelajar dalam bulan pertamanya dan berada di pelbagai tempat di negara itu seperti Pampanga, Bohol, Laguna, Cebu, Cagayan De Oro, dan Davao. Concepcion, dalam bicaranya menyorot kepentingan celik huruf, kefasihan dalam bahasa Inggeris, mencari bakat sendiri dan kecemerlangan di sekolah. Hasil keterlibatan dengan banyak kempen kerajaan seperti "Go Negosyo" dan "Anti-Smoking Campaign of the World Health Organization", Pengarah Jabatan Pelajaran Kebangsaan, Joey Pelaez kagum dengan kuasa tarikan Concepcion di kalangan remaja. Dia juga menjadi salah seorang daripada duta "Kempen Ditangkap Membaca" Lembaga Pembangunan Buku Kebangsaan (NBDB) pada 2007.

Concepcion kemudian dilantik oleh Perikatan Perisian Perniagaan sebagai Jurucakap Rasmi Filipina untuk B4USurf, satu kempen serata Asia yang bermatlamatkan mempromosi pengunaan internet yang selamat. Di samping itu, Concepcion masih menjadi Duta Remaja untuk Pendidikan dan Kesenian di Daerah ke-3 Manila pada masa itu. Bagi kempen itu, dia melancarkan Pertandingan Seni Tanah liat Kertas di Manila Ocean Park dengan tema, "Ako Para sa Kalikasan".

Pada 2008, Concepcion mempunyai minat lain iaitu menyokong hak dan kebajikan setiap kanak-kanak Filipina dengan dia adalah orang dilantik terkini bagi Duta World Vision untuk Kanak-kanak. Sebagai duta World Vision, dia menjadi aktif dalam pelbagai aktiviti World Vision. Dia bertolak untuk melawat kawasan-kawasan perbandaran dan wilayah-wilayah yang miskin di Filipina untuk menggalakkan setiap orang berkongsi nikmat mereka, supaya keluarga-keluarga miskin Filipina dapat menikmati keriangan Krismas menerusi "Noche Buena Gift" World Vision. Pada awal 2009, dia melawat Palawan, khususnya kawasan-kawasan terpencil di wilayah itu untuk melihat kehidupan kanak-kanak Filipina di sana. Dalam tahun yang sama, Concepcion juga dilantik sebagai Duta Remaja bagi Pendidikan dan Kesenian di Daerah ke-3 Manila yang dengan itu dia melancarkan "PaperClay Art Competition" di Manila Ocean Park dengan tema, "Ako Para sa Kalikasan". Dia percaya bahawa seni PaperClay adalah alat yang hebat untuk mengasah kreativiti murid-murid dan remaja. Pada Mei 2009, Concepcion mengadakan konsert besar lain yang berjudul, I'll Find Your Heart: Part 2 yang diadakan di Crossroads77 Convenarium di Quezon. Konsert bersebab ini membantu mengumpulkan dana bagi Aim Christian Learning Center. Apabila Filipina dibadai Taufan Ondoy, Concepcion beserta selebriti-selebriti lain membantu mengagihkan barangan bantuan kepada keluarga-keluarga yang terpencil di pusat-pusat pemindahan di Metro Manila. Di Marikina, yang paling teruk terjejas dengan taufan, Concepcion mengumpulkan semua kanak-kanak bagi interaksi untuk merangsang sikap positif di kalangan mereka terutamanya mereka yang mengalami trauma akibat bencana itu.

Pada Disember 2011, Concepcion dan artis-artis Star Magic, yang diketuai pelakon Piolo Pascual telah mengadakan konsert satu malam yang dijolok sebagai "A Night to Give Back" di Zirkoh Morato, yang kanak-kanak cacat dan kurang bernasib baik merupakan benefisiari utama. Hasil kutipan konsert itu didermakan kepada Elsie Gaches, Reception and Study Center for Children, Sanctuary Center dan Sagip Kapamilya. Pada bulan yang sama, Concepcion juga menghadiri program pemberian makanan kepada kanak-kanak kurang pemakanan dari Teresa Heights di Fairview, Quezon City. Pada 29 Disember 2011, Concepcion disertai oleh rakan duta Tippy Dos Santos dalam aktiviti kemuncak "Child Friendly Space (CFS)" di pusat pemindahan yang terletak di kampung di Macasandig, Cagayan de Oro untuk memberi usaha bantuan kepada mangsa-mangsa Taufan Sendong. Mereka berdua juga melawat beberapa kawasan yng dibadai teruk di Tibasak dan Sitio Cala-Cala yang di sana mereka mendengar dan mengikat hubungan dengan keluarga-keluarga dan kanak-kanak yang terselamat. “Taufan itu menyebabkan ribuan kanak-kanak kehilangan rumah tangga dan mudah terdedah pada bahaya,” kongsi Sam. “Dengan cara kecil saya sendiri, saya berharap untuk mententeramkan hati mereka yang gundah-gulana”, dia menambah.

Pada 30 September 2012, Concepcion beserta duta-duta lain bagi Pertubuhan World Vision termasuklah Tippy Dos Santos, Gloc 9, Ogie Alcasid dan Nikki Gil menyertai kempen menentang kebuluran yang diberi slogan iklan “Your Hunger can Feed a Child”  yang dijalankan di Skydome SM North Edsa. Acara tahunan ini, pada tahun ketiganya di Filipina, adalah sebahagian daripada gerakan sedunia yang bertujuan membangkitkan kesedaran dan dana untuk melawan kebuluran, terutamanya di kalangan kanak-kanak.

Pada 2013, Concepcion adalah salah seorang artis Filipina yang membuat persembahan di konsert tahunan MYX! Mo, 2013 yang dijalankan di Mall of Asia Concert Grounds, yang hasil kutipannya disumbangkan kepada berjuta-juta mangsa Taufan Haiyan, taufan terkuat yang pernah dicatatkan melanda negara itu.